ming030890/wiki-yue-high-quality huggingface dataset:
報時

報時係一種時間資訊傳播嘅方式，舊時人類要知道時間，當時係幾多點，就要留意報時。
報時方式包括：
公雞早晨雞啼
夜晚巡邏打更
鐘樓到時到刻就打響鐘
和尚寺夠鐘就用支棍打個銅鐘
電視同收音機新聞報導之前報時
而家現代社會，唔使報時，因為人人都有手錶或者手機，想校返隻錶，就開電視睇吓。夜晚打更、或者鐘樓噹噹聲報時，真係好嘈。
報時鐘聲

報時鐘聲係鐘嘅一種報時方法；喺公元前已經有呢種報時方法，每小時自動打一次鐘，後來發展到可以每一個骨打一次，再後來先有有旋律嘅報時鐘聲。
歐洲傳統嘅報時鐘聲可以按織體分做英式同歐陸式兩大類，英式淨係得旋律，係單音音樂，歐陸式亦可以係單音，但係亦可以有兩個或者以上嘅聲部。
有啲歐陸式嘅鐘聲亦唔係每個骨打一次鐘，而係每半個骨打一次。
鐘聲亦可以按意義表達嘅方式分類，第一類係每個骨打嘅鐘係咪唔同旋律（distinctiveness，獨特性），第二類係鐘聲長短係咪同踏幾成正比（emergence，漸現性[暫譯]），但係呢兩種特性係形成一個光譜，例如可以只係某程度上係唔同旋律。
現代可以打鐘報時嘅石英鐘，有啲可以係每小時播一段普通嘅音樂而唔係傳統嘅鐘聲。
瑤子

三笠宮瑤子女王（日文：ようこじょおうYōko Jōō，1983年10月25號—）係寬仁親王同信子妃二女，家姐係彬子女王。徽印係星。

經歷
瑤子1983年10月25號響東京都涉谷區日本紅十字會醫療中心出世，作為大正天皇直系第3代後人而畀封做「女王」。
佢先後讀咗松濤幼稚園、學習院初等科、學習院女子中等科同埋學習院女子高等科，2006年響學習院女子大學國際文化交流部日本文化學科學士畢業。
2003年10月25號舉行成年禮，照例得到天皇明仁授予二等寶冠勳章（寶冠牡丹章）。
2005年參加關東學生劍術聯盟友好使節團，到法國、德國交流，仲出席埋2005年世界博覽會。響2006年至2012年期間，佢參加各種志願者活動，特別係紅十字會。
當家姐彬子女王留學期間，公務都交畀瑤子女王打理。響2013年佢老豆寬仁死咗一年之後，佢同阿媽信子、家姐彬子女王回歸三笠宮。
佢由細細個開始已經學劍道，依家係劍道五段。佢亦多次出席劍道比賽。依家佢亦係IAUD總裁（IAUD係佢老豆寬仁親王成立）、友愛十字會總裁、東京車展總裁、NPO法人日本Universal Sound Design協會榮譽總裁。
2019年12月11號，佢接待出席德仁天皇即位禮正殿之儀嘅昂山素姬。之後佢訪問緬甸。
2022年2月7號，佢話喉嚨痛，第二日響赤坂御用地接受PCR檢查，結果對肺炎呈陽性反應，當晚就畀送到宮內廳醫院。佢係日本皇室第一位受到感染嘅成員。9號佢畀人轉到東京大學醫學部附屬醫院繼續接受治療。16號病情已經有所改善，所以就出院。
和弦進行

喺C大調實現 IV–V–I 和弦進行嘅一種方法，可以視為典型嘅完全終止式。
和弦進行（chord progression）係指一連串嘅和弦。唔同嘅和弦會造成唔同嘅情緒效果，係首音樂嘅和音嘅根基。
喺流行音樂，英文歌最常見嘅和弦進行係 I-V-vi-IV，但係粵語流行曲最常見嘅係源於古典音樂嘅 I-V-vi-iii-IV-I-IV/ii-V（其次係 IV-V-I-vi-IV-V-I-I7、I-vi-IV-V 同 I-IV-V-I-vi），而日本流行曲就係 F-G-Em-Am（唔理旋律係乜嘢調）。
穆罕默德·沙拿

穆罕默德·沙拿（1992年6月15號—）係埃及職業男足球員，司職前鋒同翼鋒，而家效力緊英超球會利物浦同埃及足球代表隊。沙拿被人認為係而家世界足壇最好嘅翼鋒之一。
夏蘭特

夏蘭特（挪威文：Erling Braut Håland；英化：Erling Braut Haaland，2000年7月21號—），係挪威職業足球員，做前鋒，效力緊英格蘭超級足球聯賽嘅曼城同挪威國家足球隊，佢阿爸係曾經喺曼城同列斯聯踢過波嘅艾夫恩治·夏蘭特。夏蘭特嘅身高同出色嘅入波能力令人將佢同北歐球星伊巴謙莫域作比較。

拜尼
夏蘭特喺五歲就加入咗拜尼嘅青訓系統。到咗2015-16賽季，佢為拜尼嘅預備隊上陣14場，攻入咗18球。
佢喺16歲生日嘅三個月之前就以經第一次為拜尼嘅一隊上陣，並喺一隊上陣咗16場，但係冇入過波。

莫迪
夏蘭特效力緊莫迪
2017年2月1號，莫迪宣佈簽入夏蘭特，並喺4月26號嘅地標戰攻入一球。
佢喺佢嘅第一個賽季入面上陣20場，攻入4球。
2018年7月26號，佢攻入咗第一個喺歐洲賽嘅入球。
佢係莫迪2017-18年嘅神射手，喺30場入面攻入16球。

薩爾斯堡紅牛
夏蘭特為薩爾斯堡紅牛出賽
2018年8月19號，薩爾斯堡紅牛宣佈夏蘭特會喺2019年1月1號加入薩爾斯堡紅牛。
佢喺2月17號首次上陣，並喺5月12號攻入佢喺新球會嘅第一個入球。
2019年9月17號，佢首次喺歐聯上陣並上演帽子戲法，以6-2擊敗真特。佢喺之後對利物浦嘅歐聯比賽攻入一球並喺對拿玻里嘅歐聯比賽攻入兩球，係繼賓施馬之後第一個喺歐聯頭三場都有入球嘅球員，亦都係第一位喺歐聯頭三場比賽攻入六球嘅球員。
2019年11月27號，夏蘭特再次射破真特，成為第一個喺歐聯連續五場都有入球嘅青少年。
最後佢喺22場比賽入面攻入29球，破咗薩爾斯堡紅牛一季入最多球嘅紀錄。

多蒙特
夏蘭特喺多蒙特
2019年12月29號，多蒙特宣佈以大約二千萬歐元買夏蘭特，並簽咗四年半嘅合約。
2020年1月18號，佢後備入替上演地標戰並且攻入三球，係多蒙特第二個（第一個係奧巴美揚）地標戰上演帽子戲法嘅球員，並喺之後做咗第一個喺頭三場德甲攻入七球嘅球員。
佢總共喺2019-20賽季為薩爾斯堡紅牛同多蒙特上陣40場，攻入44球。
2020年11月24號，佢帶領多蒙特以3-0擊敗布魯日，令佢成為最快射入十五球歐聯入球嘅球員。
佢以10個入球成為2020-21年歐聯嘅神射手，並且喺全季所有比賽入面攻入41球。
2021-22賽季，佢先後傷咗腿筋同髖關節屈肌，缺陣咗幾個月，但佢仍然喺呢季攻入佢喺德甲嘅第50球，做咗最後生同最少出場入50球嘅球員。
2022年5月10號，多蒙特宣布佢會喺完季之後去曼城。

曼城
夏蘭特喺曼城對狼隊嘅比賽入面
2022年5月10號，曼城啟動咗夏蘭特嘅六千萬歐元解約條款並簽咗夏蘭特。
佢喺英超地標攻入兩球，帶領曼城以2-0擊敗韋斯咸。
2022年9月6號，佢喺曼城嘅第一場歐聯攻入兩球擊敗西維爾。
2023年3月14號，佢對RB萊比錫攻入五球，追平咗美斯同阿祖安奴歐聯單場入最多球嘅紀錄。
2023年5月3號，夏蘭特攻入咗自己喺首季英超聯賽嘅第35球，打破咗英超聯賽球員單季攻入34球嘅紀錄。
最後，佢喺聯賽上陣35場，攻入36球，並喺歐聯攻入12球，成為呢兩項賽事嘅神射手，並且幫曼城贏得隊史第一個三冠王。
喺2023–24賽季，夏蘭特以27個入波再次獲得英超金靴獎，並打破咗英超最快有50個入球同助攻嘅紀錄。
海王星環

海王星嘅環月系統。實線表示環，虛線表示衛星嘅軌道。
海王星環係環繞住海王星嘅5個環。

歷史
海王星環最初係由喺智利嘅觀星人員喺1984年7月22號發現。到1989年，航行者2號第一次捕捉到海王星環。

名
海王星5個環嘅名都係嚟自有份貢獻嘅天文學家嘅名： Johann Gottfried Galle（Galle）、Urbain Le Verrier（Le Verrier）、William Lassell（Lassell）、François Arago（Arago）、同埋 John Couch Adams（Adams）。
海王星有四個衛星嘅軌道喺個環附近，四個衛星分別係Galatea、Naiad、Thalassa、同埋 Despina。

特徵
相對於其他太陽系行星嘅行星環，海王星環嘅比較散同埋暗。就算係密度最高嘅部分，都只係同土星環密度低嘅部分差唔多。噉係因為海王星嘅環主要係由有機化合物經過輻射而組成，同天王星環好相似。
個環嘅宇宙塵比例係介乎2成同7成之間，同太陽系其他行星環比相對好高，但係佢哋嘅光深度（英文：Optical depth）就比較淺，唔夠0.1。仲有，海王星嘅環非常之穩定，自從1980年代第一次探測，到依家幾十年時間，基本上都冇郁過。雖然天文學家唔肯定係點解，不過一般估係同海王星同埋附近嘅 Galatea 嘅軌道共振有關。
航行者2號

航行者2號（Voyager 2）係美國太空總署嘅一隻太空探測器，喺1977年8月20號發射，佢飛過天王星同海王星左近，所以佢行得比同型號嘅航行者1號慢。

發射同探索
1977年8月20號-2000年12月30號航行者2號飛行軌道  航行者2號 ·   地球 ·   木星 ·   土星 ·   天王星  ·   海王星  ·   太陽
航行者2號喺1977年8月20號喺佛羅里達州Cape Canaveral（英文：Cape Canaveral, Florida）嘅Cape Canaveral Space Launch Complex 41（英文：Cape Canaveral Space Launch Complex 41）由泰坦3號E運載火箭（中文：泰坦3號E運載火箭）/半人馬座火箭（中文：半人馬座火箭）發射。
喺1979年7月9號，航行者2號最接近木星，離行星雲頂大約570,000公里。佢呢次探測影咗木星同佢衛星嘅影像，仲發現咗三粒新木星衛星同證實咗航行者1號對木衞一活躍火山活動嘅探測。
航行者2號飛掠木星期間影到嘅大紅斑航行者2號飛掠木星期間影到嘅大紅斑 木衛一跨越木星，1979年7月9號木衛一跨越木星，1979年7月9號 航行者2號影嘅木衛一上一座火山嘅噴發航行者2號影嘅木衛一上一座火山嘅噴發 木衞二嘅彩色馬賽克木衞二嘅彩色馬賽克
木衞三嘅彩色馬賽克木衞三嘅彩色馬賽克 喺100萬公里嘅距離影嘅木衞四喺100萬公里嘅距離影嘅木衞四 飛掠期間影嘅一個微弱嘅木星環飛掠期間影嘅一個微弱嘅木星環 木星大氣噴發事件木星大氣噴發事件  維基同享中有關the Voyager 2 Jupiter encounter嘅同享資源
1981年8月26號，航行者2號最近土星，探測咗土星嘅高層大氣。
航行者2號影嘅土星航行者2號影嘅土星 從230萬公里距離影嘅土衛六大氣層從230萬公里距離影嘅土衛六大氣層
1986年1月24號，航行者2號最近天王星，入咗離天王星雲層81,500公里嘅地方。佢發現咗十一粒天王星嘅衛星，研究咗天王星嘅大氣層同天王星環系統，並發現咗兩個天王星環。
航行者2號影嘅天王星航行者2號影嘅天王星 離開時最後一張影天王星嘅相離開時最後一張影天王星嘅相 天衛五嘅裂縫表面天衛五嘅裂縫表面 天衛一相天衛一相
天衛三合成顏色彩色相天衛三合成顏色彩色相 天衛二天衛二 Color composite of Oberon天衛四合成顏色彩色相天衛四合成顏色彩色相 天王星環天王星環  維基同享中有關the Voyager 2 Uranus encounter嘅同享資源
航行者2號喺1989年8月25號最近海王星。佢以大約40,000公里嘅距離飛越海衛一。佢發現咗海王星環同六個新海王星衛星。佢仲發現咗大黑班，而根據哈勃太空望遠鏡嘅觀察，佢已經唔見咗。
航行者2號影嘅海王星航行者2號影嘅海王星 喺航行者2號掠過三日後嘅海王星同海衞一喺航行者2號掠過三日後嘅海王星同海衞一 航行者2號影嘅海衞五航行者2號影嘅海衞五 海衞七佈滿隕石坑嘅表面海衞七佈滿隕石坑嘅表面
海衞八嘅黑暗表面海衞八嘅黑暗表面 航行者2號影嘅海衛一航行者2號影嘅海衛一 在氣態海王星上影到嘅卷雲在氣態海王星上影到嘅卷雲 從280,000公里處嘅海王星環掩星從280,000公里處嘅海王星環掩星  維基同享中有關the Voyager 2 Neptune encounter嘅同享資源
去完海王星之後，佢就完成咗探索太陽系行星嘅任務，並被認為開始進行星際任務。

現況
航行者2號而家以每秒160位元組嘅速度將數據傳去地球。
2010年4月22號，航行者2號遇到科學數據格式問題，不過已經喺5月23號修復咗。
2012年11月7號，航行者2號離太陽100天文單位，係第三部去到呢個距離嘅人造物體。
2023年7月18號，航行者2號超越咗先鋒10號並成為離地球第二遠嘅人造衛星。
2023年7月21號，NASA宣佈因為一啲錯誤嘅指令無意中令航行者2號嘅天線偏離地球2度，令航行者2號暫時無法接收命令或者將數據傳去地球。但因為航行者2號會每年多次重置天線嘅方向，而下一次喺10月15號，所以通訊將會喺10月15號恢復。喺8月4號，由坎培拉發射嘅信號成功令航行者2號重新將天線指向地球，令NASA同航行者2號恢復通訊。
湯馬士法蘭高斯基

湯馬士法蘭高斯基（波蘭文：Tomasz Frankowski，1974年8月16號—）係波蘭一個男足球員，踢開前鋒，而家幫緊克拉科夫足球會踢波。
南豐集團

南豐集團係香港嘅大集團之一，1954年由陳廷驊創立。初時以紡織起家，後來主力發展地產，其次有物業管理、生命科技、金融投資同航運業等。

歷史
創辦人陳廷驊係寧波人，屋企本身就已經係整布。1950年，陳氏由中國落到嚟香港，開初係做棉紗、布疋嘅貿易生意。到1954年，佢創立咗南豐紡織。到1970年，南豐紡織上市。
1970年代中期，陳氏有感紡織生意開始冇乜錢賺，開始著手將公司嘅業務轉為發展地產同投資為主，代表作有南豐初時發展嘅南豐新邨。
到1989年，南豐就畀陳廷驊私有化，同一年，陳廷驊用咗佢大部分嘅資產成立咗「陳廷驊基金會」。
1995年開始，陳廷驊開始有嚴重嘅腦退化症，一直到2008年11月，高等法院宣布佢係「精神上無行為能力人士」，2009年，細女陳慧慧成為南豐嘅董事長。但就喺同年12月，陳廷驊老婆楊福娥以老公對佢作出「不合理行為」為由申請離婚。到2011年4月19號，雙方達成共識，以「分居一年」原則離婚，並且安排好點樣分配財產，呢件事亦都為之後嘅「南豐爭產案」揭開序幕。
2012年，創辦人陳廷驊死咗。
2014年，前財政司司長梁錦松加盟南豐做行政總裁。到2021年，陳慧慧大仔張世成接任行政總裁，梁錦松就接替陳慧慧成為南豐董事長，陳慧慧就成為集團嘅榮譽主席。
三騎士開局

三騎士開局嘅ECO 編號係 C46。

黑棋第三步
如果黑棋行3...d6或者3...Be7嘅話，白棋可以行4.d4，形成咗一個比較窄嘅局面比黑棋，有啲似Philidor防禦；如果黑棋行3...Bc5嘅話，白棋可以消滅咗黑棋喺e5嘅「前哨」：4.Nxe5 Nxe5 5.d4 Bd6 6.dxe5 Bxe5。比賽上嘅實踐顯示，以上嘅線似乎對白棋有利，黑棋通常會行 3...Bb4或者 3...g6，之後嘅後續好多時係：3...Bb4 4.Nd5 同埋 3...g6 4.d4 exd4 5.Nd5。
黑棋另一個選擇係 3...f5!? （Winawer防禦，或者叫哥德式防禦），然後 4.Bb5 就會過渡咗去西班牙開局，Schliemann防禦，4.Nc3。
而家嘅大師級比賽好少見到三騎士開局，因爲黑棋有好多好主動嘅後續。

另一邊嘅騎士位置
如果黑棋開嘅騎士係...Nf6而唔係...Nc6嘅話，就叫Petrov三騎士開局，因爲可以由Petrov防禦過渡過嚟，雖然之後好多時都係行四騎士開局作爲後續。
倫敦系統

倫敦系統（英文：London System）係一種國際象棋開局系統。
印度防禦

印度防禦係指行 1. d4 Nf6 嘅國際象棋開局。
意大利開局

呢個開局嘅特徵係白棋主教行咗去c4，係呢個位嘅主教亦都叫做意大利主教，係同喺b5嘅西班牙主教相對嘅概念。c4位嘅主教攻擊緊黑棋薄弱嘅f7格，係雙王前兵開局嘅好大一個分支。
意大利開局係最早有紀錄嘅國際象棋開局之一，佢出現喺哥廷根手稿入面，之後被好多嘅棋手研究，例如十六世紀嘅Pedro Damiano、Giulio Cesare Polerio，同埋1620年代嘅Gioachino Greco，Greco亦都係發現呢個開局主要後續嘅人。呢個開局被人研究咗多過三百年。
意大利開局好多時會同安靜棋局（意大利文：Giuoco Piano）撈亂或者交換嚟用，不過後者通常係指黑棋行埋 3...Bc5 嘅開局。
國際象棋開局百科分配咗十個冧把畀意大利開局：C50-C54畀安靜棋局，C55-C59畀雙騎士防禦，其他都計落C50到。
呢篇文用代數記譜法嚟記錄步法。

主要後續
黑棋兩個主要嘅選擇係 3...Bc5（安靜棋局）同埋 3...Nf6（雙騎士防禦），呢兩個選擇差唔多咁受歡迎，但係之後嘅棋局風格就好唔同。
拒后翼棄兵

呢個防禦方式，冇食到白方后翼嘅棄兵c4，所以叫「拒后翼棄兵」。
上面嘅防禦方式係正統嘅拒后翼棄兵，一般講到「拒后翼棄兵」，就係呢種嘅防禦方式，而其他嘅拒后翼棄兵，講嘅係冇食到白方后翼嘅棄兵c4，但係行其他棋嘅走法。
正統嘅拒后翼棄兵亦都可以用唔同嘅下棋順序達到，都算係拒后翼棄兵，例如：
1.d4 Nf6
2.c4 e6
3.Nf3 d5 或者;
1.d4 e6
2.c4 d5
等等。
波羅的海防禦

波羅的海防禦係后翼棄兵嘅一個少見後續，喺大部分嘅后翼棄兵後續入面，黑棋都好難開到隻后翼主教出嚟（因為被2...e6 擋住咗）。呢個開局就用一個好激進嘅手法解決呢個問題：第二步直接開咗主教先。
波羅的海防禦唔係被廣泛國際象棋大師接受嘅開局，但係有特級大師，例如Paul Keres同埋Alexei Shirov用過。
波羅的海防禦嘅ECO 編號係D06。
呢篇文用代數記譜法嚟記錄步法。
后翼棄兵

后翼棄兵嘅目的係為咗要控制棋盤中心嘅安全。有十幾個局，但係黑方通常都係咁回應：
2...dxc4  接受后翼棄兵（QGA）
2...e6 拒后翼棄兵（QGD）
喺接受后翼棄兵嘅應法入面，黑方落 2.dxc4，食咗后翼隻兵，暫時放棄中心，但係喺出子上面會比較自由。
若果係拒后翼棄兵嘅應法，黑方多半畀 d5 棋子維持喺原位，通常黑方會受到束縛，不過黑方嘅目的係換子，同利用 c5 同 e5 嘅進兵突破（pawn breaks），等後面嘅棋勢比較自由靈活。

歷史
后翼棄兵係最古老嘅開局之一，1490年嘅 Göttingen手稿有提過呢個開局，之後係17世紀 Gioachino Greco 有分析過佢。喺 18世紀，Philipp Stamma 好推薦使用呢個開局，亦都令呢個開局有時以佢嘅出生地命名做 Aleppo 棄兵。喺現代國際象棋嘅初期，並唔流行后前兵開局，所以直到 1873年維也納比賽之前后翼棄兵都唔係好常用。
隨住 Wilhelm Steinitz 同 Siegbert Tarrasch 發展國際象棋理論同埋開始欣賞位置性玩法，后翼棄兵開始流行，去到 1920-30年代去到佢嘅巔峯，喺1927年世界冠軍賽入面，José Raúl Capablanca 同 Alexander Alekhine 嘅三十四場棋局之中，只有兩場唔係玩后翼棄兵。
隨住二戰完結，國際性嘅國際象棋活動開始復甦，由於有更多嘅棋手傾向用印度防禦去應對后前兵開局，少咗人玩后翼棄兵，但係都仲係好常見嘅開局。

後續步法
字面上嚟講，所有 2...dxc4 (或者過幾步行嘅 dxc4）以外嘅行法都係拒后翼棄兵（QGD），但係一般嚟講，斯拉夫防禦、Albin 反棄兵同埋 Chigorin 防禦都被視爲獨立嘅開局嚟分析。就算係 QGD (2...e6)，都有好多唔同嘅後續，每個都值得去獨立分析，傳統防禦同埋 Tarrasch 防禦就係其中兩個例子。（睇埋拒后翼棄兵）。
1. d4 d5 2. c4 之後：
2...e6 (拒后翼棄兵 QGD) ECO D30–D69。呢個係主要嘅後著，但係之後仲有好多變體。
2...dxe4 (接受后翼棄兵 QGA) D20-D29。冇 QGD 咁常見，但係都係一個常見嘅應對手法。
2...c6 (斯拉夫防禦) D10-D19。好穩陣嘅應對，不過有好多變體都好戰術性。如果黑棋行嗮 ...c6 同 ...e6 (次序唔緊要)，呢個開局有嗮傳統開局同埋斯拉夫防禦嘅特質，就叫做半斯拉夫防禦。
2...e5 (Albin 反棄兵) D08-D09。黑棋嘗試去奪取主動權，喺頂級棋賽好罕見，但係喺俱樂部比賽嘅level就係好危險嘅武器。
2...Nc6 (Chigorin 防禦) D07。比較罕見嘅 QGD 後續，Alexander Morozevich 係頂級棋賽好鍾意用，對黑棋嚟講應該係唔差嘅。
2...Bf5?! (波羅的海防禦) D06。比較罕見但係都玩得嘅開局。
2...c5 (對稱防禦) D06。極少人玩，雖然未被證實係劣著，但係似乎咁樣行對白棋有利。
2...Nf6?! (Marshall 防禦) D06。以 Frank Marshall命名，佢喺 1920年代行呢個開局，之後就無用啦。
2...g6?! (Alekhine 嘅主意) D06。) D06。 白棋可以咁樣行去獲得優勢： 3.cxd5 Qxd5 (3...Nf6 4.Qa4 +/−) 4.Nc3 Qa5 5.Nf3 Bg7 6.Bd2 c6 7.e4 Qb6 8.Bc4! Bxd4 9.Nxd4 Qxd4 10.Qb3 Qg7 11.0-0 +/− (Minev)。
如果白棋行王翼側翼主教嘅話，遊戲會過渡到加泰羅尼亞開局。
雙后前兵開局

雙后前兵開局又叫封閉性開局，係指行 1. d4 d5 嘅國際象棋開局。
On Call 36小時

《On Call 36小時》（英文：The Hippocratic Crush）係香港電視廣播有限公司嘅時裝醫療電視劇，係2012無綫節目巡禮劇集之一，由馬國明同楊怡領銜主演，並由羅仲謙、黃智雯同袁偉豪聯合演出，監製係潘嘉德，劇名源自劇中嘅醫生每次當值時間係36個鐘。
全劇25集平均收視30.6點成為無綫2012年第一季最高收視劇集冠軍。呢套劇集同時捧紅咗一眾主要演員，尤其係馬國明憑「張一健」（一件頭）呢個角色更加奠定佢無綫一線小生嘅地位，喺《萬千星輝頒獎典禮2012》拎到「我最喜愛男角色」獎，仲入圍「最佳男主角」最後五強；而黃智雯亦憑「洪美雪」呢個角色拎到「飛躍進步女藝員」獎。呢套劇喺2013年開拍續集《On Call 36小時II》。

故事大綱
即將畢業嘅神經外科見習醫生張一健（馬國明飾）為咗讓雙腿癱瘓嘅細佬張一康（魏焌皓飾）可順利到外國求學，一直專心工作賺錢唔碰感情事，直至遇上同樣對醫學充滿熱誠嘅見習醫生范子妤（楊怡飾）。子妤係名醫之後，深受一健嘅能力同個性吸引，主動向佢展開追求攻勢。當一健仍然喺度猶豫之際，細佬突然離世，一健性情大變，醫院上下甚至一班新嚟嘅實習生好似楊沛聰（羅仲謙飾）同子妤妹妹洪美雪（黃智雯飾）都對佢敬而遠之。就喺一健低沉之時，子妤竟然證實患上重病……

收視
以下係本劇喺香港無綫電視翡翠台、高清翡翠台嘅收視紀錄：
《On Call 36小時》（周五）播映一小時大結局，平均收37點，最高收視達39點*（觀眾人數約247萬人），為無線電視2012年第一季最高收視劇集。
《On Call 36小時》以全劇25集平均收視31點（約197萬觀眾）成2012年第一季度最高收視劇集冠軍。
2012年壹電視大獎：十大電視節目 － 第六位
麥斯·韋斯塔本

麥斯·魏米利仁·韋斯塔本（荷蘭文：Max Emilian Verstappen；1997年9月30號—）係荷蘭一級方程式賽車手，攞過四次一級方程式賽車世界冠軍，刷新過好多紀錄。

高卡車
韋斯塔本啊爸喺佢四歲半嗰陣買咗一架高卡車畀佢，韋斯塔本就開始咗佢嘅賽車生涯。佢喺七歲嗰陣獲得第一場勝利，佢擊敗咗十一歲嘅對手。喺九歲嗰陣佢已經係比利時同荷蘭嘅冠軍。
韋斯塔本喺2010年踏入國際高卡車賽場，贏咗唔少比賽。
喺2013年，韋斯塔本贏咗高卡車最高級別嘅比賽KZ1，成為最後生嘅高卡車世界冠軍車手。

一級方程式
韋斯塔本喺2014年加入紅牛少年車隊同平治車手發展計劃。佢參加咗2014年日本大獎賽嘅第一場練習賽，作為佢對2015年賽季參加F1比賽嘅準備。
喺2015年賽季，佢喺2015年澳洲大獎賽出賽，做咗最後生出賽世界錦標賽賽事嘅車手。喺2015年馬來西亞大獎賽，韋斯塔本以第六位起步並以第七名完賽，拿下佢首個一級方程式賽車積分，破咗最後生獲得世界錦標賽積分車手嘅紀錄。
喺2016年西班牙大獎賽，韋斯塔本奪冠，成為歷年來最後生嘅分站冠軍得主同第一位奪冠嘅荷蘭人。
喺2021年賽季，佢成為一級方程式冠軍。
喺2022年賽季，佢再次成為一級方程式冠軍，仲打破咗單季最多錦標賽積分同單季最多分站冠軍嘅紀錄。
喺2023年加拿大大獎賽，韋斯塔本成功奪得一級方程式生涯第41次分站冠軍，追平已故前世界冠軍冼拿嘅紀錄。同一時間，亦為紅牛車隊達成第100次勝利記錄。喺呢場大獎賽之後，韋斯塔本連贏多六個分站冠軍，總共造成十場連續分站冠軍，創造咗F1紀錄。呢個紀錄喺新加坡大獎賽中斷。最後韋斯塔本喺全賽季攞咗575分，打破自己2022年嘅紀錄。
2024年一級方程式錦標賽，韋斯塔本以437分獲得冠軍，係韋斯塔本第四個F1冠軍。

事件
2021年一級方程式錦標賽，韋斯塔本同英國賽車手咸美頓叮噹馬頭，兩人喺阿布扎比嘅最後一站比賽之前同分，要喺呢一站先至可以決出總冠軍誰屬。比賽開始之後，排第二起步嘅咸美頓好快就過咗韋斯塔本，其後更加領先過八秒距離。喺比賽尾兩個圈嗰陣威廉士車隊嘅Nicholas Latifi（英文：Nicholas Latifi）失控撞欄，要出動安全車，之後韋斯塔本憑住入咗維修站有新車胎嘅優勢，喺最後嘅第58圈壓過咸美頓獲得冠軍，仲令咸美頓冇得攞創紀錄嘅第八座一級方程式冠軍。之後咸美頓同佢所屬嘅平治車隊一齊向大會上訴話佢喺安全車之下超車犯咗規，但上訴失敗咗。
C AllStar

C AllStar係一隊香港樂壇嘅四人男子組合，喺2009年組成，2010年正式出道，成員包括吳崇銘（King）、陳健安（On仔）、梁釗峰（釗峰）同埋何建曦（Jase）。當年四位成員都係參加咗由「私人國」（Kingdom C）搞嘅歌唱比賽「星投大戰」」，係比賽中最後四強。佢哋四個人分別都有獨特聲線同唱功，以唱無伴奏合唱（A Cappella）為人所熟悉。音樂作品以廣東歌為主，題材多數係散播正能量同反映當今香港社會現象。佢嘅官方歌迷名係C AllFans 。
C AllStar咁多首歌之中最多人識嘅《天梯》係第三十三屆十大中文金曲頒獎音樂會十大金曲之一，同年度唯一獲金曲獎嘅新人組合。截至2022年4月，《天梯》原裝MV喺YouTube嘅點擊率超過2094萬次，成為全港喺YouTube點擊率最多嘅原創廣東歌；之後亦有唔少歌手重唱呢首歌，當中包括：張智霖、蘇永康、Twins、泳兒、關淑怡、陳柏宇、周柏豪、林欣彤等。
Super Junior

Super Junior（簡稱SJ／SuJu）係SM Entertainment在2005年所推出嘅男子組合，喺2005年11月6號出道，當時有12位成員，包括利特、希澈、韓庚、藝聲、強仁、神童、晟敏、銀赫、始源、東海、厲旭、起範。第13位成員圭賢喺2006年5月加入。2009年12月韓庚對SM公司提出解約，2010年12月韓庚勝訴，正式退隊，宣告單飛。2015年8月18號，起範同SM經紀公司合約期滿，正式離開公司及Super Junior。2017年起，強仁同晟敏因爭議糾紛暫時停止活動，其中強仁2019年7月11號喺Instagram宣佈因酒駕事故退隊。Super Junior現以9人完全體活動。
Super Junior嘅歌迷名係E.L.F（Ever Lasting Friends），中文意思係永遠嘅朋友，由隊長利特命名。應援色係寶藍色。

成員資料
各成員詳細資料請睇各成員嘅頁。

Super Junior-K.R.Y.
Super Junio​​r-K.R.Y.喺2006年9月成立，係韓國史上第一個子團，由圭賢（Kyuhyun）、厲旭（Ryeowook）同埋藝聲（Yesung）組成。

Super Junior-T
由利特、希澈、強仁、神童、晟敏、銀赫組成，團名T代表Trot。強仁2019年離隊。

Super Junior-M
原本由晟敏、銀赫、始源、東海、厲旭、圭賢、Henry、周覓、韓庚（隊長）組成，團名M代表Mandarin，專攻華語圈市場。韓庚同Henry分別響2010年同2018年離隊。

Super Junior-Happy
由利特、藝聲、強仁、神童、晟敏、銀赫組成。強仁2019年離隊。

Super Junior-D&E
由東海、銀赫組成。
黃飛鴻擂台爭霸戰

《黃飛鴻擂台爭霸戰》（粵拼：wong4 fei1 hung4 leoi4 toi4 zang1 baa3 zin3，英文：Wong Fei-Hung's Combat in the Boxing Ring，又叫做Boxing Challenge）係一齣1960年嘅港產粵語黑白功夫片，胡鵬導演，關德興、曹達華、任燕、石堅主演。

情節
惡霸楊飛虎趁賑災義演勒索，一班鄉紳拉黃飛鴻幫忙。飛虎擺下擂台要同飛鴻比武，飛鴻答應飛虎阿媽對佢手下留情，喺擂台上面詐輸。點知義演嗰日，飛虎冇改過，重帶住班人搗亂，飛鴻出真功夫教訓飛虎，飛虎阿媽趕到，勸佢悔改，飛虎終於醒覺求飛鴻原諒，義演終於順利進行。
黃飛鴻大鬧花燈

《黃飛鴻大鬧花燈》（粵拼：wong4 fei1 hung4 daai6 naau6 fa1 dang1，英文：Wong Fei-Hung and the Lantern Festival Disturbance，又叫做Huang Feihong Attends and the Lantern Festival Disturbance）係一齣1956年嘅港產粵語黑白功夫片，胡鵬導演，關德興、曹達華、劉湛、任燕、石堅主演。

情節
「七寶蓮燈」係李子賢嘅家傳之寶，他打算喺上元佳節幫個仔開燈同展出寶燈。區錦文問子賢借錢唔成，深深不忿，同郭雄彪密謀搶燈。子賢搵黃飛鴻護燈，點知雄彪班人來搗亂，重搶走咗盞寶燈。好彩黃飛鴻有黃志輝幫手攞翻盞寶燈，重懲戒咗錦文同雄彪。
艾米恩斯

艾米恩斯（英文：Amiens SC），係法國亞眠嘅一間職業足球球會，依家踢緊法國乙組足球聯賽。
3月18號

3月18號係公曆年嘅第77日（閏年第78日），離年尾重有288日。
<< - 3月 - >>



大件事
1850年：美國運通喺美國紐約州成立。
1871年：巴黎工人起義，巴黎公社革命爆發。
1890年：德國總理俾斯麥向威廉二世呈辭，結束30年執政。
1900年：阿積士足球會喺荷蘭阿姆斯特丹成立。
1926年：北京發生三一八慘案，47死。
1962年：法國同阿爾及利亞喺法國埃維昂簽停火協定，結束阿爾及利亞解放戰爭。
1975年：已故希臘船王奧納西斯落葬。
1983年：臥龍自然保護區成立。
1990年：德意志民主共和國（東德）舉行最後一次選舉。
1996年：第9屆中華民國總統選舉在即，中國人民解放軍南京軍區喺臺海展開海陸空聯合作戰演習。
1999年：《太陽報》創刊，初時賣2緡港幣。
2000年：第10屆中華民國總統選舉，由民主進步黨陳水扁以39.3%得票當選，形成臺灣史上首次政黨輪替。
2014年：臺灣開始爆發太陽花學運。
2015年：中華民國政黨民國黨成立，立法委員徐欣瑩做首任黨主席。
2018年：第7屆俄羅斯總統選舉，由普京連任。
2019年：港鐵凌晨測試新信號系統嗰陣時兩列冇載人嘅列車喺近中環站嘅路軌交匯處攔腰相撞，有車廂被撞至扭曲變形，車門飛甩、玻璃窗粉碎、座椅成個撞甩。港鐵話係新信號系統嘅軟件問題。因為搬走唔切列車殘骸，荃灣綫金鐘站至中環站段停駛兩日，至20號先至恢復服務。
6月8號

6月8號係公曆年嘅第159日（閏年第160日），離年尾重有206日。
<< - 6月 - >>



大件事
1949年：英國作家佐治奧威爾寫嘅政治小說《一九八四》出版。
1953年：美國最高法院裁定華盛頓特區餐廳唔可以唔招呼或者拒絕黑人客。
1964年：披頭四去香港演唱，約莫五千名樂迷喺啟德機場歡迎佢哋。去香港嘅成員有約翰連儂、保羅麥卡尼同佐治夏里遜，鼓手靈高史達病咗冇跟去。
1972年：美聯社攝影師黃公崴（英文：Nick Ut）喺越戰期間影低The Terror of War一相，第二年憑爾張相攞普立茲獎。
1987年：紐西蘭工黨政府立法禁止核武同核動力艦艇，令紐西蘭成為首個、同截至2006年6月唯一個國禁呢啲嘢。
1999年：香港受亞洲金融風暴打擊，香港特區政府宣佈公務員凍薪一年，慳近四億。教育及人力統籌局局長王永平話唔會衝擊私人就業市場。
2001年：香港教師語文能力評核試公佈第一次成績。英文科考試，380幾人報考「書寫」卷，得三分之一人合格。「口語」亦只得五成合格率。
2001年：第8屆伊朗總統選舉，由哈塔米連任。
2004年：一百年嚟首次金星凌日。
2008年：日本東京都千代田區秋葉原有人亂咁殺人（日文：秋葉原通り魔事件），7死10傷。
2010年：河北秦皇島嘅明長城入海處地理信息標誌起好。
2014年：港鐵推出港鐵都會票，乘客憑車飛可以喺有效期40日內喺港鐵市區範圍內搭40程。
2017年：第57屆英國下議院選舉。
2018年：7場4勝制嘅2018年NBA總決賽（英文：2018 NBA Finals）第四戰，金州勇士作客以108比85擊敗卡夫蘭騎士，以總分4比0橫掃對手攞冠軍。今次係兩隊連續第四個球季喺NBA總決賽（英文：NBA Finals）對戰，勇士隊贏出其中三季。勇士隊嘅Kevin Durant（英文：Kevin Durant）連續第二季獲選為總決賽最有價值球員（英文：Bill Russell NBA Finals Most Valuable Player Award）。
希姆基

希姆基（英文：FC Khimki），係俄羅斯希姆基嘅一間職業足球球會，依家踢緊俄羅斯超級足球聯賽。
佩斯卡拉足球會

佩斯卡拉足球會（意大利文：Delfino Pescara）係意大利佩斯卡拉一間足球會，喺1936年成立，而家踢緊意大利丙組足球聯賽。
李創偉

李創偉（Catry Lee，1984年11月1號—），係香港男模特兒同舞蹈員，2008年出道，2011年參加亞洲電視《亞洲星光大道4跳舞吧！》攞季軍，做過亞洲電視合約男藝員。2021年佢參與ViuTV節目《阿女又戀嚟》令佢重新獲觀眾關注。
陳耀林

陳耀林 (粵語長片)，香港1940-60年代粵語長片演員。
陳耀林 (演員)，香港1970-2010年代電影演員。
黃飛鴻伏二虎

《黃飛鴻伏二虎》（粵拼：wong4 fei1 hung4 fuk6 ji6 fu2，英文：How Wong Fei-Hung Subdued the Two Tigers，又叫做Flyingman Vs Tiger）係一齣1956年嘅港產粵語黑白功夫片，胡鵬導演，關德興、曹達華、石堅、林蛟主演。

情節
惡霸楊飛虎同師弟徐鐵虎周圍蝦蝦霸霸，黃飛鴻睇唔過眼。最後飛虎、鐵虎逼飛鴻比武，飛鴻降伏二虎，二虎決定痛改前非。
黃飛鴻血濺姑婆屋

《黃飛鴻血濺姑婆屋》（粵拼：wong4 fei1 hung4 hyut3 zin3 gu1 po4 uk1，英文：How Wong Fei-Hung Fought a Bloody Battle in the Spinter's Home）係一齣1957年嘅港產粵語黑白功夫片，胡鵬導演，關德興、石堅、劉湛、任燕主演。

情節
海盜單眼英逃避官兵，同啲同黨匿喺姑婆屋，手下奀婆被捉。單眼英班人扮傭工打工，知道黃飛鴻查佢哋，多次同黃飛鴻鬥法。單眼英鍾意咗事頭趙二官，想改過自新，但係俾鈎鼻彪用奀婆威脅。黃飛鴻直搗姑婆屋，單眼英如何決擇？
黃飛鴻獅王爭霸

《黃飛鴻獅王爭霸》（粵拼：wong4 fei1 hung4 si1 wong4 zang1 baa3，英文：Wong Fei-Hung, King of lion Dance）係一齣1957年嘅港產粵語黑白功夫片，胡鵬導演，關德興、曹達華、任燕、小燕飛、石堅主演。

情節
惡霸爛頭蟀意為黃飛鴻睇佢唔起，特登尋釁生事，同梁寬幾個發生爭鬥。之後梁寬同范斗用黃飛鴻個名參加金花娘娘誕嘅舞獅大賽，爛頭蟀啲徒弟想暗算佢哋，黃飛鴻於是親自上陣同爛頭蟀較量。
黃飛鴻天后廟進香

《黃飛鴻天后廟進香》（粵拼：wong4 fei1 hung4 tin1 hau6 miu2 zeon3 hoeng1，英文：Wong Fei-Hung's Pilgrimage to Goddess of the Sea Temple，又叫做Huang Feihong Attends the Joss-Stick Festival at Heavenly Goddess' Temple或者Duel in the Temple）係一齣1956年嘅港產粵語黑白功夫片，胡鵬導演，關德興、曹達華、任燕、小燕飛、石堅主演。

情節
惡霸大石古同菜欄教頭馬如龍有過節，幾欲對付如龍個女麗華都被黃飛鴻師徒打走。大石古於是搵師兄大牛順幫拖，兩人詐諦擺和頭酒，其實係鴻門宴。大打一場之後，大石古、大牛順被黃飛鴻感動，改過自身。
黃飛鴻醒獅會麒麟

《黃飛鴻醒獅會麒麟》（粵拼：wong4 fei1 hung4 sing2 si1 wui6 kei4 ，又叫做黃飛鴻醒狷會麒麟，英文：How Wong Fei-Hung Pitted a Lion Against the Unicorn）係一齣1956年嘅港產粵語黑白功夫片，胡鵬導演，關德興、曹達華、曾振華、任燕、石堅主演。

情節
惡霸石橫同班手下蝦蝦霸霸，分別被黃飛鴻同江西螳螂派宗師紅眉道人出手教訓。石橫使計挑撥寶芝林同螳螂派，等佢哋自傷殘殺。飛鴻識穿石橫條橋，於是帶埋徒弟去拜會紅眉，兩個惺惺相惜，握手言和，重感化咗石橫。
黃飛鴻勇救賣魚燦

《黃飛鴻勇救賣魚燦》（粵拼：wong4 fei1 hung4 jung5 gau3 maai6 jyu4 caan3，又叫黃飛鴻義救賣魚燦，英文：Wong Fei-Hung Rescues The Fishmonger）係一齣1956年嘅港產粵語黑白功夫片，胡鵬導演，關德興、林蛟、文兒、劉湛、石堅主演。

情節
豆腐興放高利貸欺壓啲小販，黃飛鴻睇唔過眼，成日幫小販出頭。賣魚燦為咗擴充武館幫補家計，同豆腐興借錢未還到，俾豆腐興帶人搗亂佢個魚檔同武館，結果賣魚燦打傷咗豆腐興。豆腐興搵埋師兄助陣，鑿飛鴻又趕嚟幫賣魚燦；雙方大打一輪，豆腐興師兄唔夠打，黃飛鴻訓勉雙方和平共處。
黃飛鴻獨臂鬥五龍

《黃飛鴻獨臂鬥五龍》（粵拼：wong4 fei1 hung4 duk6 bei3 dau3 ng5 fu2，英文：How Wong Fei-Hung Fought Five Dragons Single-handedly，又叫How Huang Feihong Fought 5 Dragons Single-handed）係一齣1956年嘅港產粵語黑白功夫片，胡鵬導演，關德興、曹達華、任燕、石堅、阮兆輝主演。

情節
五龍堂橫行西關大帶，黃飛鴻受張千總所託幫忙調查五龍堂。一次，歌女胡綺湘得罪咗五龍堂，五龍堂捉走佢細佬細牛勒索金錢。黃飛鴻挺身相助，走去五龍堂查探，點知俾人伏擊受傷，黃飛鴻單臂抗敵，捉拿五龍送官，成功救出細牛。
邵漢生

邵漢生（1900年—1994年11月12號），廣東南海出世，係香港一個武術家、拳術教師、演員。石堅係佢師弟，李小龍叫佢四叔，去美國之前重曾佢學咗兩個月腿法。
邵漢生8歲到廣州，拜樂義堂武館洪拳師傅馮榮標為師，又跟孔昌師傅學習蔡李佛拳、孫玉峰師傅學習北拳。1950年，香港成昌影業公司招請邵漢生做製片、戲務、演員嘅工作，重負責訓練演員同武打設計工作。係1950-70年代佢拍過大概90部電影，淨係《黃飛鴻系列》嘅戲都有20部，另外重有《金庸小說系列》同《梁羽生小說系列》。
1980年，邵漢生編咗一套拳術《金剛十八勢》，俾香港大學做武術教材。
黃飛鴻

呢幅相畀好多人當係黃飛鴻嘅相，但係後嚟證實咗呢幅其實係黃飛鴻個仔黃漢熙至啱。
黃飛鴻
（1847年—1925年4月17號，有講法話係1847年農曆七月初九–1925年農曆三月廿五），原名黃錫祥，字達雲，號飛鴻，祖籍廣東省南海縣西樵嶺西祿舟村，係嶺南武術宗師同有名嘅醫師。

生平
黃飛鴻喺廣東省南海縣佛山出世，阿爸係黃麒英，屬於「廣東十虎」之一。黃飛鴻五歲開始就學武功，學過鐵線拳、無影腳。黃飛鴻好後生就已經練得一手好武功，經常喺佛山、廣州一帶賣武。
除咗賣武之外，黃飛鴻又識得醫人，早喺1863年就喺屬南海縣嘅西關開設咗跌打醫館。1886年又開設咗寶芝林醫館。
1925年，黃飛鴻因為長期病而喺廣州方便醫院過身，享年七十七歲。佢老婆莫桂蘭同埋兩個仔，重有黃飛鴻嘅徒弟林世榮都移居咗香港，開館授徒。

電影形象
黃飛鴻徒弟林世榮喺香港教武功，其中唔少人都投身港產片界，例如劉家良。六十年代香港拍咗差唔多一百部黃飛鴻系列電影，其中黃飛鴻幾乎都係由關德興主演；而反派就幾乎全部由石堅演出。
佛山黃飛鴻紀念館大門
1991年徐克又拍咗幾部黃飛鴻電影（包括《黃飛鴻》‎），而黃飛鴻就由李連杰主演。
朱愚齋

朱愚齋（1892年—1984年）原名朱棠，筆名齋公，祖籍廣東南海，係香港一位作家。
朱愚齋曾經跟過廣州海幢寺嘅和尚學武，嚟到香港之後拜黃飛鴻徒弟林世榮為師，學習武術同跌打醫術，然後喺香港中環威靈頓街開咗間「安和堂藥局」。
1931年，朱愚齋開始幫《工商晚報》寫《國術稗史》系列，又寫咗《粵派大師黃飛鴻別傳》、《粵派拳師陸阿采別傳》、《林世榮正傳》、《嶺南奇俠傳》、《嶺南武術叢談》、《南海拳豪》、《少林英列傳》、《鐵馬騮秘史》、《粵派蔡家鼻祖軼事》、《雷振聲成名秘辛》、《黃飛鴻湖海浮沉秘籍》等等。佢亦曾經奉師父之命，發行師父遺技《鐵綫拳》同埋《虎鶴雙形》，將每一招式都用真人影相示範。
朱愚齋嘅黃飛鴻作品曾經多次改編成粵語長片，佢亦監製過《黃飛鴻義救海幢寺》(下集)。「播音皇帝」鍾偉明為咗講述陸阿采、黃飛鴻、洪熙官嘅故仔，重拜咗朱愚齋做師父，聽佢講解技擊武術。
王兵開局

喺廿世紀至廿一世紀初，王兵開局係最多人用嗰款開局方法。好多玩開國際象棋嘅人都認為呢種開局方法好處多，而實際嘅統計數字亦表明，用咗呢種開局方法贏面的確係高啲。
呢篇文用代數記譜法嚟記錄步法。

兩大類
視乎黑棋嗰方係咪以 1... e5 嚟回應，王兵開局可以分做
雙重王兵開局，又叫對稱王兵開局或者開放對局，係指 1. e4 e5 ——兩邊都用王兵開局——嘅開局情況；
非對稱王兵開局，又叫半開放對局，就係指黑棋以 e5 以外嘅方式嚟應對白棋嘅王兵開局。
兩大類。

策略價值
一局象棋棋局開始嗰陣，行先嘅白棋有二十個可能選項。响廿世紀至廿一世紀初，王兵開局不溜都係最受歡迎嗰個。事實係，用王兵開局做開頭嘅開局方法仲可以再細分做好多種，而且每種都有佢自己一個名。
身為特級大師嘅美國棋手波比費斯查試過評論王兵開局，佢形容王兵開局係經過測試最好嘅開局法，甚至仲誇張噉講
行咗 1.e4！我即贏。
由策略角度睇，王兵開局被指有好多好處：白棋用咗王兵開局，就可以即刻搶佔棋盤中部嘅空間（一笪戰略上重要嘅空間），準備攻擊 d5 嗰格。而且由於嗰一隻白卒郁咗，白國王身邊嘅白皇后同白主教可以準備進攻，因此白棋行咗呢步，就可以一嘢提升自己嘅進攻能力；事實係玩開象棋嘅人睇過啲統計數字，發覺王兵開局的確係對白棋幾有利，有啲統計仲話，白棋用咗王兵開局贏面有成 54.25% 咁高，係白棋其中一個最高贏面嘅開局方法。

點樣應付
雖然王兵開局咁強勢，黑棋亦有好多方法應對白棋嘅王兵開局。國際象棋開局百科有詳細噉紀錄呢啲策略。

常見應對
法蘭西防禦
abcdefgh8877665544332211abcdefgh
步法1.e4 e6ECO 編號C00–C19上一級王兵開局
雙重王兵開局：1...e5，黑棋方都用王兵開局。視乎棋局跟住落嚟點發展，仲有西班牙開局、王翼棄兵、意大利開局、蘇格蘭開局同埋俄羅斯防禦等嘅款，黑棋準備要以 exd4 嚟對付白棋嘅 d2-d4 進攻，不過亦有啲版本畀黑棋有機會以 ...d6 控制中央。
西西里防禦：1...c5，黑棋擺低隻黑卒喺嗰個位，準備應付白棋作出 d2-d4 嘅進攻。西西里防禦好受歡迎，廿一世紀初有估計話 17% 嘅特級大師對局（對局雙方都係特級大師）都會出現西西里防禦。
法蘭西防禦：1...e6，黑棋嘅反應好保守，容許白棋行 2.d4，畀白棋取得空間優勢——如果白棋跟住行 2...d5（呢樣嘢成日發生），佢就可以有兩隻卒喺中央，同時黑棋得一隻卒喺中央，而且白棋前方嘅卒大開，佢兩隻主教都可以準備進攻。一種常見嘅情況係其中一位棋手會打破呢個緊張局勢——黑棋可能會行 dxe4 或者白棋可能會以 e5 進攻。喺後者嗰種情況下，黑棋可以用 ...c5 或者 f6 嚟破壞白棋喺中央嗰啲卒。
卡羅-卡恩防禦：1...c6，黑棋放棄控制中央，2.d4 d5 3.Nc3 之後黑棋通常會行 3...dxe4。同法蘭西防禦唔同嘅係，白棋喺淺色格上嗰隻主教通常唔會畀自己方啲卒擋住。
1...d6：行得呢步通常係想用彼爾茨防禦（1.e4 d6 2.d4 Nf6 3.Nc3 g6, ECO 號碼 B07-B09），黑棋容許白棋建立強勢嘅中央，暗中意圖遲吓要搞禍佢。
現代防禦：1...g6，容許白棋以 2.d4 霸佔中央，但係黑棋會將黑國王嗰邊嗰隻主教行去 g7，向中央反攻。
斯堪的納維亞防禦：1...d5，直接向去咗 e4 嗰隻卒發動攻擊，迫對方將注意力擺去中央，行咗 2.exd5 Qxd5 3.Nc3 之後，白棋可以攻擊黑棋嗰隻過早進攻嘅皇后，爭取時間。
阿廖欣防禦：1...Nf6，黑棋「邀請」白棋行 2.e5 攻擊佢嗰隻騎士，黑騎士好多時都焗住要郁幾次，同時白棋可以乘機畀自己嘅多隻棋前進，攻佔中央；黑棋噉做，正路係想引誘白棋過度擴展自己啲卒，令到白卒形成嘅防線出現漏洞。

少見應對
聖佐治防禦：1...a6，黑棋準備以 2...b5 進攻白棋皇后嗰一邊，容許白棋以 2.d4 攻佔中央。
奧雲防禦：1...b6，黑棋準備郁自己隻主教去 b7，用嚟向白棋嘅中央施壓。
廉佐維奇防禦：1...Nc6，等到白棋行咗 2.d4 之後，黑棋可以再行 2...e5 或者 2...d5。
黃韻玲

黃韻玲（粵拼：wong4 wan6 ling4；英文：Kay Huang；1964年10月1號—）係臺灣音樂製作人、女歌手、女演員，有絕對音高，素有「音樂精靈」嘅稱號。佢喺宜蘭出世。

經歷
1979年，黃韻玲以14歲之齡報名參加第3屆金韻獎歌唱比賽，同許景淳、黃珊珊、張瑞薰合組重唱組合「四小合唱團」，並攞到優勝。
1980年代，台灣流行樂壇興起「新音樂運動」，佢係其中一份子。簽約滾石唱片後，1986年，佢推出自己嘅首張個人專輯《憂傷男孩》，有唔錯嘅迴響。佢唔單止自己識作詞曲、編曲、樂器演奏、和聲甚至歌曲製作亦係樣樣都識，所以有「音樂精靈」嘅稱號。
1990年代開始，除咗自己嘅唱片外，黃韻玲投放較多精力喺其他歌手唱片嘅製作上，同屬滾石唱片嘅潘越雲、趙傳、周華健、辛曉琪等歌手嘅唱片入面都收錄咗唔少佢嘅作品，而佢亦參與製作羅文嘅絕響作品《我冷傲，但我是暖流》原版。
2007年開始，喺台灣著名電視歌唱選騷節目《超級星光大道》做評審，評語風格屬於循循善誘型，幾多參賽者信賴，參賽者尊稱做「小玲老師」。
2013年以《回味》單曲攞到第24屆金曲獎「最佳作曲人獎」，2016年以《初熟之物》專輯攞到第7屆金音獎「最佳創作歌手獎」。
2017年擔任第28屆金曲獎評審團主席。
2017年為《相愛相親》創作嘅電影主題曲《陌上開花》入圍第54屆金馬獎最佳原創電影歌曲。
2017年為《相愛相親》創作嘅電影配樂入圍第37屆香港電影金像獎最佳原創電影音樂。
2017年為《相愛相親》創作嘅電影主題曲《陌上開花》入圍第37屆香港電影金像獎最佳原創電影歌曲。
2018年擔任中華音樂人交流協會年度十大專輯兼單曲評審團主席。
2018年擔任湖南衛視中國首檔美聲偶像男團競演養成類真人騷節目《聲入人心》（Super-Vocal）演唱總監。
2019年同 HTC VIVE 同埋日本當代藝術家小松美羽，三方歷時超過1年共同創作嘅 VR 互動藝術作品《祈禱》，入圍第76屆威尼斯影展 VR 主競賽單元及英國雨舞影展。
2019年獲得第10屆金音獎特別貢獻獎。

個人生活
前夫：沈光遠
沈光遠係臺灣音樂製作人，原滾石唱片製作總監之一。1993年2人結婚，2010年宣布和平離婚。
獨生仔：沈裕紘（Arthur），一樣鍾意音樂。
白星航運

白星航運係一家喺英國註冊嘅船務公司，佢嘅主要營業項目係跨大西洋嘅豪華郵輪。不過自二十世紀初嘅經濟大蕭條，白星航運營運一落千丈。而喺兩次併購案之後，白星航運已經成爲英國冠達航運嘅重要組成部分。白星航運旗下最出名嘅船，就係1912年4月沉沒嘅鐵達尼號。

歷史
白星航運嘅旗
第一隻白星航運嘅船喺利物浦落水，嗰陣白星航運嘅主要業務係英國同埋澳洲之間嘅海運。嗰段時期，因爲喺澳洲發現咗金山，所以澳英兩地之間嘅貿易增長得好快。由於淨靠著銀行貸款撐著進行拓展業務同埋經營不善，白星航運喺1860年代宣布執笠。
1868年，湯馬斯·亨利·伊斯梅（英文：Thomas Henry Ismay）用1,000英鎊（大約相當於2012年嘅6萬6千幾英鎊）買低咗執笠嘅白星航運唛同船標。新嘅白星航運將市場擺喺大西洋搭客嘅郵輪上邊，喺十九世紀末二十世紀初變成擁有相當規模同埋船隊嘅豪華郵輪船務公司。1934年，由於經濟大蕭條，喺英國政府干預之後，白星航運同佢嘅最大競爭對手冠達航運合併，公司改名爲冠達-白星航運（英文：Cunard-White Star Line）。 1947年，冠達航運買低咗白星航運剩餘嘅所有股份，公司名就噉徹底將白星兩個字删咗。今時佢哋淨係稱為冠達航運。

鐵達尼號
由於冠達郵輪喺二十世紀初推出咗盧西塔尼亞號同埋茅利塔尼亞號郵輪，白星航運就同北愛爾蘭哈蘭·沃爾夫船廠訂購咗三隻奧林匹克級郵輪作爲回應，鐵達尼號（RMS Titanic）就係其中一隻奧林匹克級郵輪，不過佢喺1912年4月14號晚黑嘅首航嗰陣撞喺冰山度沉咗。
2024–25年亞足聯挑戰聯賽

2024–25年亞洲足協挑戰聯賽，係首屆亞洲第三級足球球會賽事。
祖雲達斯

祖雲達斯（Juventus）暱稱「祖記」，係意大利拖連奴市一間足球會。喺1897年11月1號成立。係意大利國內歷史最耐，攞過最多意甲聯賽冠軍嘅球會。

球員
喺2022年5月7號更新。
號碼
羅達伏爾加格勒

羅達伏爾加格勒（英文：FC Rotor Volgograd），係俄羅斯伏爾加格勒嘅一間職業足球球會，依家踢緊俄羅斯甲級足球聯賽。
鄭敬基

鄭敬基（英文：Joseph Tay，1962年12月12號—）係香港男演員，無綫電視前藝員。佢早年做過歌手，首本名曲《酒杯敲鋼琴》，2000年代淡出幕前，到2014年復出拍劇。
2019年，鄭敬基懷疑因為撐反送中而不獲無綫續約，不過就得到ViuTV招手，但佢最終冇接受邀請，最後移民返加拿大。
2024年12月24號，鄭敬基畀香港警務處國家安全處列做國家安全案件通緝人士。
鍾劍華

鍾劍華（英文：Chung Kim Wah，1960年1月9號—），係香港社會學者，曾經係香港理工大學副教授，直到2020年退休。佢早年喺香港中文大學攞到社會科學學士，後來喺香港大學取得社會科學碩士同哲學博士。
喺理工大學退休之後，佢加入咗香港民意研究所，亦喺是明愛專上學院湯羅鳳賢社會科學院擔任客席副教授。
2024年12月24號，鍾劍華畀香港警務處國家安全處列做國家安全案件通緝人士。
鍾翰林

鍾翰林（英文：Tony Chung，2001年4月22號—），係香港本土派組織學生動源嘅召集人，喺2016年4月5號，同其他人一齊成立咗學生動源。

經歷
唔該幫下手加長、改好啲呢篇文。討論頁或者要求加料版可能有多啲資料。

成立學生動源
2016年4月5號，鍾翰林同4位嚟自唔同中學同大專院校嘅人成立本土派組織學生動源。呢個組織之後嘅政綱就包括，支持所有可以擺脫中共殖民統治嘅論述同行動，包括香港獨立，同埋捍衛香港人利益。

受親中共報社跟蹤
2017年10月，《文匯報》跟蹤鍾翰林。跟蹤時間包括喺10月20號，由鍾翰林放學至到返歸。 2017年10月23號，《文匯報》喺報道展示鍾翰林住嘅大廈嘅大門。
鍾翰林做召集人嘅組織學生動源發聲明譴責，《文匯報》嚴重侵犯鍾翰林嘅個人私隱，同表示，唔驚任何騷擾，會繼續將香港獨立嘅聲音帶入校園。

流亡英國同被通緝
鍾翰林喺2023年6月5號刑滿獲釋，但有一年期監管令。同年12月28號，鍾翰林成功離開香港去到英國，隨即宣佈尋求政治庇護，第二日懲教署話佢違反監管令，所以通緝佢。2024年12月24號，鍾翰林畀香港警務處國家安全處列做國家安全案件通緝人士。

在囚期間被無理體罰
2020年11月22號，黃之鋒喺社交媒體透露，鍾翰林喺壁屋懲教所遭到無理體罰，喺無任何原因嘅情況下，喺21號同22號被強行要求步操超過四個鐘，已經體罰至胃痛嘅程度，仍被要求繼續步操。而涉事者，係之前迫令在囚政治犯自摑嘅懲教助理禤雅達。黃之鋒形容事態嚴重，批評懲教高層縱容低級職員喺監獄刻意體罰政治犯。之後，前學生動源成員何諾恆回應傳媒時亦確認事件，佢又話還押人士正常每日只需步操約10分鐘，批評懲教人員絕對係針對鍾翰林。
袁弓夷

袁弓夷（英文：Elmer Yuen Gong-yi，1949年1月30號—），初名袁肅，譜名袁世宏，係香港出名電工實業家、時事評論員同埋國際反共主義說客，亦係袁彌昌、袁彌明嘅老頭。

生平
袁弓夷
早年喺香港創立多間電企，近年因為喺香港修例風波前後高調發聲支持跟住開始參政，而喺政界出名。
2022年1月7日，袁弓夷喺佢嘅YouTube Channel「袁爸爸 袁弓夷政經評論」搞直播，題為「香港成為西安共同體？龔小夏 袁弓夷」，當中提到佢有份成立「香港臨時立法會」，以抗衡「香港國家安全法」同「新選制」後嘅立會，為支持香港修例風波嘅港人提供議會平台。
2022年7月27日，袁弓夷、何良懋同埋梁頌恆喺加拿大多倫多宣布成立組織香港議會籌備委員會。8月3日，香港保安局指袁弓夷等人因籌組「香港議會」，涉犯《國安法》第22條顛覆國家政權罪而被國安處通緝。
2023年7月3號，袁弓夷畀香港警務處國家安全處列做國家安全案件通緝人士。2024年12月24號，時任保安局局長鄧炳強行使《維護國家安全條例》第89條賦權，進一步對袁弓夷實施撤銷香港特區護照、禁止處理資金等限制措施。
郭榮鏗

郭榮鏗（Dennis Kwok，1978年4月15號—）係前香港立法會嘅法律界功能界別前任議員同前公民黨成員。
2020年11月11號，佢因應全國人大常委會通過決定成為香港泛民主派立法會議員辭職潮嘅犧牲品，同時宣布退出政壇，2021年正式退出公民黨。
2023年7月3號，郭榮鏗畀香港警務處國家安全處列做國家安全案件通緝人士。2024年12月24號，時任保安局局長鄧炳強行使《維護國家安全條例》第89條賦權，進一步對郭榮鏗實施撤銷香港特區護照、禁止處理資金等限制措施。
攬炒巴

攬炒巴（粵拼：Laam2 Caau2 Baa1，1993年10月25號—），本名劉祖廸（英文：Finn Lau），係一個香港出身嘅政治人，因為喺反逃犯條例修訂運動期間提倡「攬炒主義」而出名。而家住喺英國。

早年
劉祖廸大學讀測量，畢業之後入行做測量師，攞到專業資格，曾經喺香港、新加坡、英國執業，由2019年起住喺英國倫敦。佢喺連登討論區個用戶名叫「我要攬炒」，所以有「攬炒巴」呢個稱號。佢話佢冇政黨聯繫，「只係一個好熱愛香港嘅普通人」。

反修例運動
攬炒巴喺2019年反修例運動早期提出「攬炒」策略，一開始嘅議題係香港好多親中派人士有外國護照，一邊攞住西方世界嘅保障，一邊打壓香港人嘅人權，應該要求佢哋取消外國護照，等佢哋推《逃犯條例修訂草案》嘅時候會顧忌。「攬炒」嘅諗法係政權要傷害香港人，香港人一定要令支持政權嘅人自己都受傷，引用《飢餓遊戲》對白「If we burn, you burn with us」。

攬炒團隊
「攬炒」倡議越來越多人支持，令攬炒巴開始出名。佢透過 Telegram 通訊軟件搵到一班同路人，一齊做「國際線」倡議，並且同喺英國、美國活躍嘅「Stand With Hong Kong」團隊合流，外界統稱「攬炒團隊」。
2019年7月，攬炒團隊喺英國幾份主流報紙登報，指控中國共產黨違反《中英聯合聲明》，廣告喺《衛報》、《倫敦晚旗報》、《旁觀者》、《新政治家》見報。
8月，佢哋同「G20團隊」合作，趁住G20峰會喺至少九個國家登報，要求國際社會關注香港警察暴力，又喺十幾個國家發起支持香港抗爭運動集會。
11月，美國《香港人權與民主法案》通過之後，佢哋聯同香港大專學界國際事務代表團整合咗有份逼害香港示威者嘅親中派人士名單，交畀美國建議佢哋制裁。報告列出咗大約140名政府官員、警方高層同親中派人士嘅言論同行為，指控佢哋侵犯人權，當中包括林鄭月娥、李家超、鄧炳強、何君堯等人，又遊說多個國家取消香港獨立關稅區嘅地位。

俾人拉
劉祖廸喺2020年元旦大遊行之後俾香港警察拉咗，係嗰日好多個俾人拉嘅示威者之一。嗰陣時佢以為自己嘅攬炒巴身份已經俾警察發現咗，一世唔會再自由，人生就噉玩完。但結果佢個身份冇曝光，警察只係當佢係求其一個示威者，扣留咗佢48個鐘。放返出嚟之後，佢即刻搭飛機返咗英國，之後繼續喺英國支援香港抗爭運動。

後續行動
2020年8月，《香港國安法》頒佈生效之後，香港政府宣佈攬炒巴犯咗國安法，而家係通緝犯，並且公開佢嘅身份。10月，劉祖廸拍片公開承認自己就係攬炒巴，同時宣佈攬炒團隊正式分家，分成攬炒巴本人領導嘅「攬炒團隊」（Hong Kong Liberty）同埋其他匿名領袖帶領嘅「重光團隊」（Stand With Hong Kong）。
攬炒巴2020年6月喺倫敦俾人跟蹤然後襲擊。一開始有人話佢扮俾人打搏同情，之後佢貼咗自己受傷嘅相同埋醫生紙上網闢謠。佢接受BBC訪問嘅時候話，襲擊佢嘅人冇任何種族仇恨襲擊常見嘅行徑，亦冇搶佢嘢，所以相信襲擊佢嘅人係受中共指示嘅打手。
2021年4月，佢宣佈暫時擺低測量師事業，全職做香港議題嘅國際遊說工作。
2023年7月3號，佢畀香港警務處國家安全處列做國家安全案件通緝人士。